উইকি বিজ্ঞান প্রতিযোগিতা

**উইকি বিজ্ঞান প্রতিযোগিতা** বা **উইকি সায়েন্স কম্পিটিশন** (সংক্ষেপে **ডব্লিউএসসি**) হলো একটি আন্তর্জাতিক বৈজ্ঞানিক আলোকচিত্র প্রতিযোগিতা। শিক্ষার্থী, গবেষক ও অন্যান্য সাধারণ অংশগ্রহণকারীরা এই প্রতিযোগিতার মাধ্যমে উইকিমিডিয়া কমন্সে উচ্চমানের উন্মুক্ত লাইসেন্সের ছবি ও অন্যান্য মিডিয়া আপলোড করে অবদান রাখেন।

এস্তোনীয় বিজ্ঞান আলোকচিত্র প্রতিযোগিতা থেকে এর আয়োজনের সূত্রপাত ঘটে। ২০১৭ সালে প্রথমবারের মতো বৈশ্বিক পরিসরে এটি আয়োজিত হয়। প্রতি দুই বছর পর পর সাধারণত নভেম্বর থেকে ডিসেম্বর মাসে পৃথিবীর বিভিন্ন দেশে এই প্রতিযোগিতা আয়োজিত হয়। একে বিশ্বের অন্যতম গুরুত্বপূর্ণ আলোকচিত্র প্রতিযোগিতা হিসেবে গণ্য করা হয়। উইকিমিডিয়া এস্তোনিয়ার ইভো ক্রুসাম্যাগি এই প্রতিযোগিতার প্রধান আয়োজক।

প্রতিযোগিতার প্রথম আসরে ২,২০০ জনের অধিক অংশগ্রহণকারীর কাছ থেকে ১০,০০০-এর অধিক আলোকচিত্র সংগৃহীত হয়। ২০২৩ সালে প্রায় ৭,৫০০-এর অধিক আলোকচিত্র জমা পড়ে।

২০১৭ সালের পাঁচটি বিভাগে আলোকচিত্র জমা নেওয়া হয়: বিজ্ঞানে ব্যক্তিত্ব, আণুবীক্ষণিক আলোকচিত্র, আলোকচিত্র-ভিন্ন অন্যান্য মিডিয়া, আলোকচিত্র সেট ও সাধারণ বিভাগ। ২০১৯ সালে প্রকৃতি ও ২০২১ সালে মহাকাশবিজ্ঞান নামে দুইটি বিভাগ যুক্ত হয়। "বিজ্ঞান, প্রযুক্তি, প্রকৌশল ও গণিতে (স্টেম) নারী" নামে একটি বিশেষ বিভাগও আলোকচিত্র জমাদানের জন্য উন্মুক্ত রয়েছে।

প্রতিযোগিতায় জমাকৃত আলোকচিত্রের বিবরণ অনুযায়ী ছবি মূল্যায়ন করা হয়। এছাড়া উচ্চ-প্রভাবশালী সাময়িকী, ডাটাসেট ও অন্যান্য বিশ্বস্ত তৃতীয়পক্ষের আলোকচিত্র ও মিডিয়াকে প্রাধান্য দেওয়া হয়। এর মাধ্যমে যাচাইযোগ্য উপাদানসহ বিভিন্ন ক্ষেত্রে বিশেষজ্ঞদের অবদানকে উৎসাহিত করা হয়।

প্রতিযোগিতার নিয়মিত আয়োজক দেশগুলোর মধ্যে রয়েছে এস্তোনিয়া, সুইজারল্যান্ড, আয়ারল্যান্ড, মার্কিন যুক্তরাষ্ট্র, পোল্যান্ড, ইউক্রেন ও রাশিয়া (বসন্তে আয়োজিত হয়)।

## বিজয়ী
 
Ascaris female 200x section.jpg|২০০× বিবর্ধিত অণুবীক্ষণ যন্ত্রের নিচে *[[অ্যাস্কারিস]]* নামক পরজীবীর প্রস্থচ্ছেদ। মাসিমো ব্রিজ্জি, ইতালি, আণুবীক্ষণিক বিভাগে বিজয়ী, ২০১৭
Ice tube.jpg|ফরাসি অ্যান্টার্কটিকা স্টেশনের নিকটবর্তী বরফের মধ্য দিয়ে একজন মেরু ডুবুরি। আরউইন এমিস, ফ্রান্স, বিজ্ঞানে ব্যক্তিত্ব বিভাগে বিজয়ী, ২০১৭
Baffled LIGO Scientists.jpg|লেজার রশ্মিতে প্রযুক্তিগত সমস্যার কারণ নিরূপণে গবেষণারত লাইগোর দুইজন বিজ্ঞানী। নুটসিনি কিজবুঞ্চো, মার্কিন যুক্তরাষ্ট্র/থাইল্যান্ড, বিজ্ঞানে ব্যক্তিত্ব বিভাগে বিজয়ী, ২০১৯
Rodząca dafnia.jpg|১০০× বিবর্ধন ও পোলারিত আলোর নিচে অপত্য জন্মদানরত পানির মাছি। মারেক মিশ, পোল্যান্ড, আণুবীক্ষণিক বিভাগে বিজয়ী, ২০১৯
B mode in microwave sky.jpg|আকাশে মাইক্রোতরঙ্গ বিকিরণ হিসেবে আকাশগঙ্গার ধূলিকণার সিমুলেটেড পোলারাইজেশন। উরশ সেলজাক, আলোকচিত্র-ভিন্ন অন্যান্য মিডিয়া বিভাগে বিজয়ী, ২০১৯
Cala dei Santi - Palaeolithic Cave.jpg|ইতালির তোসকানা অঞ্চলে মধ্য প্যালিওলিথিক যুগের প্রত্নতাত্ত্বিক স্থানের খননকাজের দৃশ্য। স্তেফানো রিচি কর্তিলি, ইতালি, সাধারণ বিভাগে বিজয়ী, ২০১৯
Non-Biting Diptera Midge Larva.jpg|পোলারিত আলোর নিচে কাইরনোমিডি গোত্রভুক্ত পতঙ্গের লার্ভা। কার্ল গাফ, আণুবীক্ষণিক বিভাগে বিজয়ী, ২০২১
California Red-Sided Garter Snake (Thamnophis sirtalis infernalis).jpg|প্রাকৃতিক বাসস্থানে ক্যালিফোর্নিয়া লালদেহ গার্টার সাপ। জেডেন ক্লার্ক, মার্কিন যুক্তরাষ্ট্র, প্রকৃতি বিভাগে বিজয়ী, ২০২১
Ic443 nf c shorgb 2218m+823m+666m+729m 2218m 37h.jpg|জেলিফিশ নেবুলার অতিনবতারা অবশেষ ও এর পারিপার্শ্বিক দৃশ্য। র‍্যাম সামুদ্রালা, মার্কিন যুক্তরাষ্ট্র, মহাকাশবিজ্ঞান বিভাগে বিজয়ী, ২০২১
Huevos de salamandra con menos de una semana de gestacion.jpg|ডিম পাড়ার কয়েকদিন পর ফায়ার স্যালাম্যান্ডারের ডিমের ম্যাক্রো আলোকচিত্র। পাবলো জিমেনেজ ভেলায়োস, স্পেন, বন্যপ্রাণ ও প্রকৃতি বিভাগে বিজয়ী, ২০২৩
Embryo in flower.png|সামুদ্রিক আর্চিনের ব্লাস্টুলা দশার ভ্রূণ। অড নমিক, ফ্রান্স, আণুবীক্ষণিক বিভাগে বিজয়ী, ২০২৩
008 Wildlife Photographer Giles Laurent in a ghillie suit.jpg|ঘিলি স্যুট পরিহিত বন্যপ্রাণ আলোকচিত্রী। গিলেস লরেন্ট, সুইজারল্যান্ড, বিজ্ঞানে ব্যক্তিত্ব বিভাগে বিজয়ী, ২০২৩


## আরও দেখুন
* উইকি লাভস আর্থ
* উইকি লাভস মনুমেন্টস

## তথ্যসূত্র

## বহিঃসংযোগ
* 

বিষয়শ্রেণী:উইকিপিডিয়া মাল্টিমিডিয়া অনুষ্ঠান
বিষয়শ্রেণী:উইকি বিজ্ঞান প্রতিযোগিতা